CELEX: 32014R1108
Language: et
Date: 2014-10-20 00:00:00
Title: Komisjoni rakendusmäärus (EL) nr 1108/2014, 20. oktoober 2014 , milles käsitletakse loa andmist Clostridium butyricum 'i (FERM BP-2789) valmistise kasutamiseks nuumkalkunite ja aretuskalkunite jaoks ette nähtud söödalisandina (loa hoidja Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.)  EMPs kohaldatav tekst

21.10.2014   
            
            
               ET
            
            
               Euroopa Liidu Teataja
            
            
               L 301/16
            
         KOMISJONI RAKENDUSMÄÄRUS (EL) nr 1108/2014,
   20. oktoober 2014,
   milles käsitletakse loa andmist Clostridium butyricum'i (FERM BP-2789) valmistise kasutamiseks nuumkalkunite ja aretuskalkunite jaoks ette nähtud söödalisandina (loa hoidja Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ja selliste lubade andmise alused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus Clostridium butyricum'i (FERM BP-2789) valmistise kasutamiseks uuel viisil. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid ning asjakohased andmed taotluse toetuseks.
            
         
               (3)
            
            
               Taotluses käsitletakse Clostridium butyricum'i (FERM BP-2789) valmistise lubamist nuumkalkunite ja aretuskalkunite jaoks ette nähtud söödalisandina ning selle klassifitseerimist söödalisandite kategooriasse „zootehnilised lisandid”.
            
         
               (4)
            
            
               Söödalisandite kategooriasse „zootehnilised lisandid” kuuluva Clostridium butyricum'i (FERM BP-2789) valmistise söödalisandina kasutamise luba kehtivusajaga kümme aastat on komisjoni määrusega (EÜ) nr 903/2009 (2) antud broilerkanade puhul ning komisjoni rakendusmäärusega (EL) nr 373/2011 (3) vähem tähtsate linnuliikide, välja arvatud munalinnud, võõrutatud põrsaste ja vähem tähtsa liigi sigade (võõrutatud) puhul.
            
         
               (5)
            
            
               Euroopa Toiduohutusamet (edaspidi „amet”) jõudis oma 4. märtsi 2014. aasta arvamuses (4) järeldusele, et Clostridium butyricum'i (FERM BP-2789) valmistis ei mõju kavandatud kasutustingimuste puhul kahjulikult loomade ja inimeste tervisele ega keskkonnale. Samuti jõudis amet järeldusele, et nimetatud söödalisand võib soodustada nuumkalkunite kasvu ja et seda järeldust võib laiendada aretuskalkunitele. Ameti hinnangul ei ole vaja kehtestada turule laskmise järgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
            
         
               (6)
            
            
               
                  Clostridium butyricum'i (FERM BP-2789) valmistise hindamisest ilmneb, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks vastavalt käesoleva määruse lisas esitatud tingimustele.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöödas vastavalt lisas sätestatud tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Komisjoni määrus (EÜ) nr 903/2009, 28. september 2009, valmistise Clostridium butyricum FERM-P 2789 lubamise kohta broilerkanade söödalisandina (loa omanik Miyarisan Pharmaceutical Co. Ltd, keda esindab Miyarisan Pharmaceutical Europe S.L.U) (ELT L 256, 29.9.2009, lk 26).
   
      (3)  Komisjoni rakendusmäärus (EL) nr 373/2011, 15. aprill 2011, valmistise Clostridium butyricum FERM-BP 2789 lubamise kohta vähemtähtsate linnuliikide, välja arvatud munalinnud, võõrutatud põrsaste ja vähemtähtsate (võõrutatud) sealiikide söödalisandina ning millega muudetakse määrust (EÜ) nr 903/2009 (loa omanik Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.) (ELT L 102, 16.4.2011, lk 10).
   
      (4)  EFSA Journal 2013; 11(1): 3040.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv kilogrammi täissööda kohta, mille niiskusesisaldus on 12 %
               
            
                  
                     Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained
                  
               
            
                  4b1830
               
               
                  Miyarisan Pharmaceutical Co. Ltd, keda esindab Miyarisan Pharmaceutical Europe S.L.U.
               
               
                  
                     Clostridium butyricum
                  
                  FERM BP-2789
               
               
                  
                     Söödalisandi koostis
                  
                  
                     Clostridium butyricum'i (FERM BP-2789) valmistis, mis tahkel kujul sisaldab minimaalselt 5 × 108 CFU/g söödalisandit.
                  
                     Toimeaine kirjeldus
                  
                  
                     Clostridium butyricum'i (FERM BP-2789) eluvõimelised spoorid.
                  
                     Analüüsimeetod
                      (1)
                  
                  Loendamine: süviskülvimeetod, mis põhineb standardil ISO 15213.
                  Identifitseerimismeetod: impulssvälja-geelelektroforees (PFGE).
               
               
                  Nuumkalkunid
                  Aretuskalkunid
               
               
                  —
               
               
                  1,25 × 108
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Lubatud kasutada söödas, mis sisaldab mõnda asjaomase loomakategooria puhul lubatud koktsidiostaatikumi: naatriummonensiini, robenidiini, ammooniummaduramütsiini, naatriumlasalotsiidi või diklasuriili.
                           
                        
                              3.
                           
                           
                              Ohutusnõuded: käitlemisel kasutada respiraatorit ja kaitseprille.
                           
                        
               
                  10. november 2024
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: http://irmm.jrc.ec.europa.eu/EURLs/EURL_feed_additives/Pages/index.aspx.